Abortpille

En abortpille er en pille som brukes for å avbryte et svangerskap, og inngår i medikamentell abort. Normalt brukes to piller, en med mifepriston og en med misoprostol. Virkestoffet i mifepriston gjør at livmoren ikke lenger reagerer på kroppens eget graviditetsbevarende hormon, progesteron. Dermed stanser den videre utviklingen av graviditeten.Medikamentelt svangerskapsavbrudd
Alternativer er methotrexate og misoprostol, eller bare misoprostol.Safe abortion: technical and policy guidance for health systems, WHO

Den som ønsker abort, får time på sykehuset. Der får kvinnen en pille (mifepriston) som de må ta der og da. Kvinnen drar hjem og kommer tilbake til sykehuset etter ett til to døgn, eller hun kan fullføre aborten hjemme dersom forholdene ligger til rette for det.Abortmetoder. I neste omgang får kvinnen 4 stikkpiller (misoprostol) som føres inn i skjeden. Disse pillene setter i gang sammentrekninger av livmoren, og etter noen timer får kvinnen en kraftig blødning, og fosteret kommer ut. Hun blir sendt hjem igjen og får time til undersøkelse etter 14 dager, der det blir sjekket at alt er kommet ut.

Behandlingen er litt forskjellig avhengig av hvor lenge svangerskapet har vart.

Kvinneklinikken på Haukeland var det første sykehuset i landet som tok i bruk medikamentell abort i 1998.80 prosent fornøyd med medikamentell abort I 2016 ble 87,6% av alle aborter i Norge utført medikamentelt.Kraftig nedgang i antall aborter

Risiko
Denne abortformen gir ikke samme fare for komplikasjoner som et kirurgisk inngrep med narkose. Det er en mulighet for at svangerskapet ikke avsluttes, og det er en fare for at fosteret ikke kommer ut, slik at kirurgisk inngrep likevel blir nødvendig. Infeksjonsfaren øker etter en abort,

Medikamentell abort er risikofylt for kvinner med alvorlig astma, binyrebarksvikt og i situasjoner der man ikke tror pasienten klarer å forstå omfanget og betydningen av behandlingen.

Annet
Abortpille må ikke forveksles med angrepille som er en pille man kan ta kort tid etter et samleie for å forhindre befrukting.

Referanser

Kategori:Medikamentelle prevensjonsmidler